PRIMĂRIA MUNICIPIULUI SATU MARE

SERVICIUL SCRIERE, IMPLEMENTARE ŞI MONITORIZARE PROIECTE

DIRECŢIA ECONOMICĂ

NR. 67022/16.11.2023

**RAPORT DE SPECIALITATE**

la proiectul de hotărâre privind propunerea de proiect ,,Îmbătrânire Activă și Implicare Comunitară″ finanţat prin Programul Incluziune și Demnitate Socială

( PoIDS) 2021-2027

Direcția de Asistență Socială Satu Mare intenţionează să depună spre finanţare proiectul ,,Îmbătrânire Activă și Implicare Comunitară”, finanţat prin Programul Incluziune și Demnitate Socială ( PoIDS) 2021-2027.

Programul Incluziune și Demnitate Socială (PoIDS) vine cu un ansamblu de măsuri integrate prin care sprijină aplicarea strategiilor naționale și locale pentru a contribui în mod direct la susținerea procesului de reducere a fenomenului sărăciei și la susținerea grupurilor vulnerabile în vederea depășirii situației de excludere socială și ne oferă oportunitatea dezvoltării de proiecte care să asigure protecţia şi integrarea persoanelor vârstnice aflate în situaţii de dependenţă şi/sau în risc de excluziune socială, prin înfiinţarea unui Centru de zi de asistenţă şi recuperare.

Prin implementarea proiectului ,,Îmbătrânire Activă și Implicare Comunitară″ se intenţionează a se înființa un centru de zi de asistență și recuperare. Serviciile oferite în cadrul centrului vor fi: servicii de îngrijire personală, servicii de recuperare și reabilitare, consiliere psihologică, asistență şi suport pentru familia persoanei vârstnice.

Valoarea maximă eligibilă a unui proiect este 1.625.000 euro. Contribuţia eligibilă minimă a solicitantului reprezintă procentul de 2% din valoarea totală eligibilă a proiectului propus, care va fi suportat de către solicitant.

Sumele vor fi asigurate în Secţiunea de dezvoltare a bugetului de venituri şi cheltuieli al municipiului Satu Mare la Capitolul 68 “Asigurări şi asistenţă social.

Proiectul va avea o durată de maxim 48 luni.

Ținând cont de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunerea de aprobare.

 Director executiv Șef serviciu

 ec. Ursu Lucia Dr. Sveda Andrea